PAGE  
1
[image: image1.jpg]G NTNU ‘ SINTEF





Statoil strategisk partnerskapsavtale - beskrivelse av prosjekter

Tittel:

„Videreutvikling av CO2-selektiv membran“

Prosjektleder:  Professor May-Britt Hägg

Mål og leveranse 

Målet for prosjektet har vært vå videreføre utviklingen av en CO2-selektiv membran basert på en „Fixed-site-carrier“ (FSC) i et polyvinylamine (PVAm) materiale.  God selektivitet og permeabilitet (tallverdier angitt i prosjekt) for CO2 i forhold til gasser som CH4 og N2 skal dokumenteres.

Aktiviteter 

Arbeidet  (som er eksperimentelt) har bestått i å optimalisere den angitte membran ved 

1) å dokumentere  egnethet for membranens bærestruktur (en PSO polymer er valgt) 

2) dokumentere sammenheng mellom optimaliserte permeasjonsegenskaper og molekylvekt (utført)

3) dokumentere beste syntesevei for kryssbinding av membranen til understruktur (utført) 

4) utføre permeasjonmålinger for angitte gasser (utført kun i begrenset omfanf)

5) utføre enkel materialkarakterisering (FT-IR, DSC..) (gjenstår)

6) undersøke patenterbarhet av FSC-membranen som er under utvikling (bekreftet)

7) søke patent (gjenstår)

8) skrive ferdig vitenskapelig artikkel + presentasjon (under arbeid)

Budsjett:

Budsjettet  er på NOK 316 500,-  som tilsvarer 6 mnd. engasjement av post doc. Fire av de seks mnd. ble benyttet i 2003

Tidsplan:

Prosjektet ble påstartet 01.09.03 og avsluttes 01.03.04.  Noen få analyser gjenstår i forhold til opprinnelig plan; disse vil bli utført iløpet av de gjenværende to måneder i 2004.

Organisering (hvor er prosjektet forankret og hvilke andre prosjekter henger det sammen med):

Prosjektet er forankret i det sentrale forskningsområdet innen membran / materialutvikling som drives av  MEMFO (MembranForskningsgruppa ved inst. For kjemisk prosessteknologi).  Den engasjerte forsker er (post doc) Dr. Taek-Joong Kim som gjennom støtten fra GTS fikk forlenget sitt  forskningsprosjekt  med 6 mnd.  (Tidligere ansatt 18 mnd. på midler fra NFR).  Utviklingnen av angjeldende membran har nå pågått i 3 år, og svært gode resultater er oppnådd.  En videre finansiering  gjennom et større prosjekt er påkrevet for å komme i mål.

Dette større prosjektet er definert gjennom en KMB-søknad som ble sendt NFR juni 2003 for videreutvikling av den aktuelle CO2-selektive FSC-membranen.  Industrielle partnere i søknaden er Statoil og Alstom.  Til tross for topp evaluering av søknaden (fra internasjonale fageksperter) fikk  prosjektet ikke støtte fra programmet hvor det var søkt til (PROSBIO). Der var ikke var midler til mer enn ett prosjekt – det andre prosjekt man konkurrerte med i toppen ble prioritert av strategiske hensyn (bioprosesser).  

Status pr. dato er derfor at en ble oppfordret om å sende inn KMB-søknaden påny (til KLIMATEK eller NANOMAT) 15.februar – avklaring om videre finansiering kommer derfor ikke før medio juni.   

Prosjektets framtid er derfor usikker til tross for prioritert forskningsfelt (CO2-innfanging), til tross for patenterbarhet, til tross for dokumenterte god resultater, til tross for industri-interesse.  Å komme fram til en løsning for videre finansiering av nøkkelpersonen (Dr. Taek-Joong Kim) inntil neste avgjørelse i NFR (medio juni) er derfor topp prioritert.  Mister vi forskeren, legges prosjektet på is.  En foreløpig løsning er søkt via KMB-kontaktene i Statoil og Alstom – snarlig avgjørelse håpes på.

